Lo Collet Digital: CARNAVAL DE COLLDEJOU 130216
CARNAVAL DE COLLDEJOU 130216
Va arribar el Carnestoltes i amb ell la festa... i la pluja. Fins a tocar de les vuit el temps es va aguantar una estona. A partit d’un quart de nou, amb la música de carnaval animant l’ambient des dels altaveus del poble, el tema es va anar complicant; es va suspendre la rua i va haver d’accelerar-se tot. Ens vam disfressar i vam esperar expectants -mullant-nos o aixoplugats en paraigües- l’arribada de sa majestat. I entre mig feren cap a la plaça pirates, abelles, dracs queens, Rites Barberà, arcs de sant Marti, san fermineros, fantasmes, monstres, amish... Amb la gent a aixopluc, es va llegir el pregó i en el moment de màxima intensitat de pluja es va cremar el ninot al mig de la plaça, mentre els més agosarats feien una rotllana al seu voltant.
Finalment, la gent va anar baixant cap al Bar. Ens vam asseure i vam sopar plegats pa amb tomàquet, embotits amb beguda variada i lioneses de postres. Nit de sobretaula compartida al menjador del bar i la sala. Petits i grans anant d’aquí cap allà entre xerrameques i combinats. I per rematar-ho una mica de música per acabar cantant karaoke i ballant una mica. I entremig entrega de premis a les millors disfresses: els apicultors, la Rita Barberà i els arcs de sant Martí.
Publicat per Iblama a dilluns, de febrer 15, 2016